**Firibgarlikni axborot texnologiyalaridan foydalanib sodir etganlik uchun javobgarlik kuchaytirildi**

"O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida"gi Qonun Prezident tomonidan imzolandi

Qonun bilan Jinoyat kodeksiga kiritilgan o‘zgartishlarga ko‘ra, firibgarlikni axborot tizimidan, shu jumladan axborot texnologiyalaridan foydalanib sodir etganlik uchun javobgarlik kuchaytirildi

Endilikda ushbu qilmish BHMning **300** baravaridan **400** baravarigacha jarima yoki **2 yildan 3 yilgacha** axloq tuzatish ishlari yoxud muayyan huquqdan mahrum etib **5 yildan 8 yilgacha** ozodlikdan mahrum qilish bilan jazolanadi.

Maʼmuriy javobgarlik to‘g‘risidagi kodeksga moddiy madaniy meros obyektlariga nisbatan **hurmatsizlik bilan** munosabatda bo‘lganlik uchun javobgarlik kiritildi

Ushbu huquqbuzarlik og‘irlashtiruvchi holatlarda **15 sutka** maʼmuriy qamoqqa olishga yoki BHMning **20** baravaridan **30** baravarigacha jarima solishga sabab bo‘ladi.

**Manba**: O‘RQ–794-son, 19.10.2022 y.